[{"text_idx": "#000002", "text": "Mae\u2019r Marram Grass yn gaffi weddol eithriadol yn Niwbwrch, Ynys Mo\u0302n. Mae mewn hen gwt potiau ar gyrion maes carafanau, ac mae hefyd yn y Good Food Guide 2016. Dau beth na fyddech yn rhoi efo\u2019i gilydd efallai. Mae\u2019r caffi cyfeillgar wedi\u2019i leoli yng nghefn gwlad drawiadol Cymru, ac yn ein barn ni, yn gweini rhai o\u2019r bwydydd gorau ar ein hynys hallt. Meddyliwch am gig oen suddlon lleol, cregyn gleision ac wystrys o\u2019r Fenai, cwrw Eryri, a phwdin eiconig y \u2018cwt potiau\u2019."}, {"text_idx": "#000003", "text": "Mae\u2019n cael ei redeg gan ddau frawd hoffus o Lerpwl \u2013 Ellis a Liam, sydd wedi bod yn prynu Halen Mo\u0302n ers iddynt gymryd drosodd o\u2019u rhieni. Yn ogystal a\u0302\u2019r bwyty / caffi gwobrwyedig, mae ganddynt dyddyn lle maent yn cynhyrchu llawer o\u2019u bwyd eu hunain, ac yn ystod misoedd yr haf, siop fach ar y safle lle gallwch brynu bob math o ddanteithion lleol. Mae\u2019n wir werth ymweld ar y ffordd yn o\u0302l o daith gerdded wyntog ar y traeth."}, {"text_idx": "#000004", "text": "Yma rydym yn sgwrsio gyda\u2019r prif gogydd Ellis am ddigwyddiad anffodus gyda tsili, a\u2019r hyn y mae\u2019n credu sy\u2019n gwahaniaethu pla\u0302t anhygoel o fwyd o un da."}, {"text_idx": "#000005", "text": "Wnes i weithio yn golchi gwallt mewn salon ffrind mam yn Lerpwl. Datblygais y ddawn o sgwrsio a\u0302 merched wyneb i waered! Pob amser yn ceisio eu swyno am fy nghildwrn o \u00a31. Fy swydd gyntaf go iawn mewn bwyd oedd mewn bwyty Eidaleg yn Lerpwl o\u2019r enw Fellini. Roedd yn gegin fawr \u2013 14 o gogyddion. Roeddwn yn golchi llestri neu dorri nionod, ond yn ceisio gweld bob amser beth oedd yn mynd i\u2019r ffwrn. Ces i fy nhrychineb cyntaf yno \u2013 mae\u2019n rhaid fy mod od i wedi paratoi mil o tsilis. Mae\u2019n debyg y gallwch ddyfalu beth sy\u2019n dod nesaf, ond es i i\u2019r toiled. Daeth fy stori yn rhan o fideo iechyd a diogelwch yn ddiweddarach!"}, {"text_idx": "#000006", "text": "Nain a Taid mewn gwirionedd. Roedd Taid ar ochr mam yn gogydd yn y FD ac fel plentyn roeddwn yn byw ac yn bod yn y gegin gydag ef, yn gwneud tartennau jam. Ac ar yr ochr arall hefyd, pan ddaru fy nhaid ar ochr fy nhad ymddeol, cafodd fy nain cic allan o\u2019r gegin a dechreuodd gwneud yr holl goginio. Roedd yn byw drws nesaf i ddyn o\u2019r India a ddysgodd ef sut i wneud cyri\u0308au anhygoel."}, {"text_idx": "#000009", "text": "Mae\u2019n dibynnu pa bryd y byddwch yn gofyn i mi, mewn gwirionedd. Ar hyn o bryd mae\u2019n artisiogau Jerwsalem, maen nhw dros y fwydlen. Wedyn Halen Mo\u0302n wrth gwrs. Ac yn eu tymor, asbaragws. Ond yr wythnos diwethaf, garlleg gwyllt. Dwi\u2019n ei gasglu oddi ar y ffordd sydd yn arwain at Halen Mo\u0302n ac yn ei roi ar bopeth."}, {"text_idx": "#000010", "text": "Mae Cymru wastad wedi cael lle yn fy nghalon. Dwi\u2019n byw yma ers saith mlynedd bellach, ond ymhell cyn hynny roeddem yn dod yma ar wyliau bob blwyddyn. Dwi wedi cael croeso, a dwi wrth fy modd bod bwyd yng nghanol pethau sy\u2019n digwydd yma. O iawn, pum gair. OK byddwn i\u2019n dweud:"}, {"text_idx": "#000011", "text": "Prydferth, croesawgar, cymunedol, antur, bwyd."}, {"text_idx": "#000015", "text": "Y gofal sy\u2019n mynd i mewn i ddod o hyd i gynhwysion da. Y dyddiau hyn mae pobl yn gofalu llawer mwy am darddiad eu bwyd. Da ni\u2019n gwneud cymaint ag y galle\u2019n i gefnogi\u2019r economi leol, ac mae\u2019n bleser i ddefnyddio pethau lleol, tymhorol da. Da ni\u2019n gweithredu cyfran cnwd, a gall pobl sy\u2019n byw ger y bwyty dod a chynnyrch sba\u0302r atom i\u2019w gyfnewid am dalebau tuag at fwyd yn y bwyty."}, {"text_idx": "#000016", "text": "Llanw isel ar Ynys Mo\u0302n \u2013 arogl y gwymon. Dwi jyst wrth fy modd. Neu efallai arogl peiriant dwy stro\u0302c yn yr haul. Mae\u2019n f\u2019 atgoffa o wyliau yn Tenerife gyda\u2019n nhaid ac yn gwneud i mi feddwl am yr arogl anhygoel sydd i goffi gwych."}]